Sinafel

## Takaray a sowal 概要
O sinafel i ’orip no Pangcah, anca o roma finacadan, o sinafal hananay, lengaw sanay i palapalaan, lotolotokan a dategn, o sinafel i, angred, cipelak a kaenen, sanaw awaay ko fao, o rayray no paro no loma' ko sinafel, o saka’orip no lomalomaan, sakafangcal no tatireng. iti:ya ho o nipalomaan no 'Amis a kakaenen, ano i herek no pipanayan ato pipahafayan i, caay pipahanhan itiya ko sera, saka, mipaloma to masamaanay a sinafel, o kadasing, tali, 'ariray. Halo itini i fokekokelohan mipaloma to dateng.

## O sinafel no 'Amis/Pangcah 阿美族的野菜

O Pangcah hananay a finacadan, lilis sa i riyar ato lotolotokan a maro’, ira ko toloay a mahapingan kora kakaenen no serangawan no 'Amis/Pangcah, o saka cecay i, maolah komaen to masamaanay no i riraray a kakaenen, o cekiw, ’a’owang, foting, kalang, sorita, talapacay, ato masamaanay a rengod. Sakatosa i, ira ko makadodahay a sinafel serangawan, ira ko tatokem, o kakorot, o sokoy, o sama’, o dongec, o tamorak, o fata’an, o kapayaay, o lokot, o paheko, o kalitang, o faliyasan, o ’ariray, o toto’, o tefi’, o saytaw, o komi’ot, o roni, o fida’ol, o naniwac, o rara, o fadas, o da^eci, o sina’osal, o lokiw, o talod, o halopal, wa:ta kaahihay kona sinafel no mita, caay sa kalepon a misiwkay. Sakatolo i, o nisasirawan a titi, ira ko siraw, tena’i no foting, masasiraway a cekiw ato talapacay.

Sakatolo i, o nisasirawan a titi, ira ko siraw, tena’i no foting, masasiraway a cekiw ato talapacay.

Saka tahini anini, mado'edo ho no mita ko fenek no to’as, mangalef mahapingan itini tona sinsfel, o kaolahan no 'Amis/ Pangcah.Iti:ya ho ko o ’orip no 'Amis/ Pangcah, pakoyoc ko ’orip, awaay ho ko manmaan, ano adada ko tireng ato makodic ko fanges i, talaipalapalaan midateng to masamaanay a sinafel, manga'ay ko tatirengan, o tadasafangcalay ko sinafel malasapaiyo. o talod aca o rengos sakisinafelen, sakisapaiyoen no to'as itiya ho, anini to kalacemceman to a sakalahedawan ko matiniay a fenek no to'as. 

## Tatodong(功能)
O sinafel a dateng, malecad o rengos nengnengen no tamdaw, caay ko tadamaanay a dateng, nikaorira, i kaka no nipalomaan a dateng ko katakaraw kaci’epoc, ci’epocay kakaenen a sinafel. Tadaci’epocay kakaenen ko sinafel, kadofah ko kaci’epoc nira, matongal aca ko dating no malingaday, miparayray aca to tato’asan a serangawan ato fana’, malecaday to nasowalan no ising fangcalay a kakaenen ko sinafel sanay, mifasaw to cahiw ato sakatanektek no tatirengan, misafangcal to sera caka cifao ko nipalomaan, mico’ay to kasafalic no kakarayan, adihay adihay sato ko sasiroma kakaenen a dateng, matongal ko lifon no malingaday.

## Hasapimaan(用途)
Hasapimaan no sokoy : Manga’ay mico’ay to ekang, caay kaedeng ko remes, koetengay a remes, sapina’on kakoetengay a remes, sakata^engad no mata, rawraw a adada, sakalaemang no tiring, sapipalasawad to cacefoay.
Hasapimaan no sama’ : O angreray, o Kietecay, o mafasaw ko sakawarak ko tatirengan, o parak to remes, ano adada ko mociw mamga’ay ira ko hasapimaan nira, o malifawa ko fi’ik, o mana’na’ ko sawawaan, o naikoran no kasofoc la’ecaan, o fowah o adada no fafahiyan, o kaliwates, miadah to mana’na’ay.

## Hasapimaan(用途)
Hasapimaan no tatokem : Maemin manga’ay malosapaiyo ko tapangan no tatokem, adihayay ko papah, kangdaway ko cengel no papah, Koengelay ko ’akawaay a tapangan, o safangcalay malasapaiyo, itini i kaciherangan, i lalo’odan, o tapangan nira halo o lamit, ano mafotfot to ko tapangan, pilien ho ko tatiihay a ca’ang ato papah, ta paicang han maicang to i manga’ay to malasapaiyo. O tatokem o kietecay, angreray, ko’esanay, ciwakay to mamang, mafasaw ko sakawarak ko tatirengan, sapacikay to remes, palasawad to lifawa, saparakat to isi’ ko hasapimaan no tatokem.

## Hasapimaan(用途)
O fadas o safangcalay nipalomaan iraay ko tan-pay-ce, tadakadofah ko weysenso, kay, tie no fadas, pidama^ to lomahaday ho a wawa, sapacikay to remes no faloco’ ato sakafangcal no fitoka^ a adada.

## Hasapimaan no dongoc
O akaway no dongec ’atekakay nikaorira, caay kanga’ay mapetek, manga’ay misateka misanga ato misanga to masamaanay a lalosidan, tinako, o takar, ’anengan, fakar, kakoyodan, manga’ay malosafalod. O tafedo nira mangaa’ay sakohawen, o lamit nira manga’ay misatingalaw to remes, mafasaw ko tatirengan, miserer to siya, manga’ay mipaadah to kawsiya. Marohemay a heci manga’ay a makaen. O akaway nira manga’ay miapoh to arika^ no tiyad, sapacikay to remes, saparakat to isi’, miadah to adada no wadis.

## Hasapimaan no tamorak
Mi’efacay to sakakofel, sapiliyas to lacaan ko tamorak, matongal to katanetek no tatirengan, mipadang to doka’ maadah, adihay ko weysenso C no tamorak, matongal ko falohayay a payseciw, mapacakat ko cirekay a matayal, harakat maadah ko doka’, adihay ko β-ningcing, ano mapaceror a komaen, manga’ay maserer ko matadipohaw, manga’ay mingiriw, nawhani, caay katakaraw ko u-dung no tamorak, mafecol a kaenen, o sasafangcal manga’ay ano sapimingiriw to tiring.

## Tahapinangan 參考文獻
O 'orio no 'Amis 阿美族文化

野菜-阿美族的冰箱

## Pikafitan i papotal 連接外部